الروسية (بالروسية: русский язык) هي لغة سلاڤية شرقية. هي اللغة السلاڤية اللي تاتهضر بزاف ݣاع فلعالم. على حساب لإحصائيات د 2012، كاين تقريا 260 مليون د الناس فلعالم اللي تيهضرو الروسية، 150 مليون منهم هي اللغة لأم ديالهم، و 110 مليون تعلًموها لغة تانية. الروسية لغة رسمية ف روسيا، بيلاروسيا، كازاخستان و كيرݣيستان، و تاتًهضر بزاف فبلدان خرا واخا ماشي رسمية فيها بحال أوكرانيا ولبلدان د آسيا لوسطانية و لقوقاز و لبلطيق. الروسية وحدا من اللغات الرسمية الستة ديال لأمم لمتحدة. اللغة الروسية فيها 33 حرف، منهم جوج ماتيتنطقوش بوحدهم. لحروفا لاخرين كلهم فيهم لمينيسكيل و لماجيسكيل. لحرف اللول فلكلمة اللولا د كل جملة تيكون ديما ماجيسكيل. الروسية تاتكتب من ليمن ل ليصر، و من ل فوق لتحت. لفرانساوية لينݣليزية اللغة الروسية فإطنولوݣ (2012)